ai4bharat/Pralekha huggingface dataset:
প্রতিরক্ষামন্ত্রক
বহনযোগ্য ট্যাঙ্ক বিধ্বংসী ক্ষেপনাস্ত্রের জোড়া সাফল্য
নয়াদিল্লি, ১৪ মার্চ, ২০১৯
ভারতীয় সেনাবাহিনীর উৎসাহ-উদ্দীপনা বেশ কয়েকগুন বৃদ্ধি পাবে কারণ ডিফেন্স রিসার্চ অ্যান্ড ডেভলপমেন্ট অর্গানাইজেশন বা ডিআরডিও বহনযোগ্য ট্যাঙ্ক বিধ্বংসী ক্ষেপনাস্ত্রের পরীক্ষামূলক উৎক্ষেপণে সাফল্য পেয়েছে। দেশীয় প্রযুক্তিতে তৈরি, কম ওজনের ক্ষেপনাস্ত্রটি দ্বিতীয়বার রাজস্হানের মরুভূমি অঞ্চলে পরীক্ষামূলকভাবে উৎক্ষেপণ করা হয়েছে এবং এইবারেও সাফল্য অর্জন করা গিয়েছে। এই আধুনিক ক্ষেপণাস্ত্রটিতে অত্যাধুনিক ইমেজিং ইনফ্রারেড রাডার  সিকার-সহ উড়ান প্রযুক্তি প্রয়োগ করা হয়েছে। ১৩ মার্চ প্রথমবার ক্ষেপণাস্ত্রটি পরীক্ষামূলকভাবে উৎক্ষেপণ করা হয়। দুটি অভিযানেই ক্ষেপণাস্ত্রটি বিভিন্ন দূরত্বে রাখা লক্ষ্যবস্তু ধ্বংস করতে পেরেছে। অভিযানের উদ্দেশ্যগুলি পূরণ হয়েছে।
CG/SC/NS
(Visitor Counter : 86
প্রতিরক্ষামন্ত্রক
ভারত ও চিনের মধ্যে প্রতিরক্ষা স্তরে ১৪ জুলাই বৈঠক
নয়াদিল্লি, ১৬ জুলাই, ২০২০
ভারত ও চিন নিয়ন্ত্রণ রেখা বরাবর পরিস্থিতির পর্যালোচনা করতে সামরিক ও কূটনৈতিক স্তরে আলাপ-আলোচনা চালাচ্ছে। পিএলএ এবং ভারতীয় সেনাবাহিনী ভারতের চুশুল-এ ১৪ই জুলাই চতুর্থ পর্যায়ের বৈঠকে মিলিত হয়। দুই পক্ষের কম্যান্ডারদের মধ্যে এই বৈঠকটি অনুষ্ঠিত হয়েছিল।
এর আগে ভারত ও চিনের বিশেষ প্রতিনিধিরা ৫ই জুলাই আলোচনার মধ্য দিয়ে সংশ্লিষ্ট অঞ্চলে সম্পূর্ণ স্থিতাবস্থা বজায় রাখার প্রশ্নে সহমতে পৌঁছন। ১৪ই জুলাইয়ের বৈঠকে পদস্থ কম্যান্ডাররা প্রথম পর্যায়ের আলোচনা অনুযায়ী কাজ কতটা হয়েছে সেই নিয়ে পর্যালোচনা করেন। সংশ্লিষ্ট এলাকা থেকে সম্পূর্ণ সেনা সরিয়ে নেওয়ার বিষয়ে উভয় পক্ষই অঙ্গীকারবদ্ধ। পুরো প্রক্রিয়াটি কঠোর নজরদারি এবং যাচাইয়ের মাধ্যমে করা হচ্ছে। এ বিষয়ে নিয়মিত কূটনৈতিক ও সামরিক স্তরে আলাপ-আলোচনা চলছে।
(CG/CB/DM
সারওরসায়নমন্ত্রক
কেন্দ্রীয় রাসায়নিক ও সার মন্ত্রী শ্রী সদানন্দ গৌড়া তাঁর মন্ত্রকের অধীন রাষ্ট্রায়ত্ত সংস্থাগুলিকে কোভিড-১৯ মহামারী মোকাবিলায় তাদের সিএসআর তহবিল থেকে সাহায্যের জন্য অনুরোধ জানিয়েছেন
মন্ত্রী তাদের অন্তত একদিনের বেতন দান করার আর্জি জানিয়েছেন
নতুন দিল্লি, ৩১ মার্চ ২০২০
কোভিড-১৯ মহামারী মোকাবিলায় কেন্দ্রীয় রাসায়নিক ও সার মন্ত্রী শ্রী ডি ভি সদানন্দ গৌড়া তার মন্ত্রকের অধীন সমস্ত লাভজনক রাষ্ট্রায়ত্ত সংস্থাগুলিকে তাদের কর্পোরেট সোশ্যাল রেসপনসিবিলিটি  তহবিল থেকে প্রধানমন্ত্রীর নাগরিক সহায়তা ও ত্রাণ তহবিলে  দান করার অনুরোধ জানিয়েছেন।
রাষ্ট্রায়ত্ত সংস্থাগুলির সিএমডিদের পাঠানো চিঠিতে শ্রী গৌড়া বলেছেন, সরকার এই রোগের সংক্রমন প্রতিরোধের জন্য সর্বাত্মক পদক্ষেপ নিচ্ছে, তবুও জনস্বাস্থ্যের বর্তমান পরিস্থিতির জন্য সমাজের সকল অংশের সমন্বিত প্রচেষ্টা প্রয়োজন, তাই সিএসআর বাজেটের সর্বাধিক পরিমাণে অর্থ প্রধানমন্ত্রী কেয়ারে দান করার জন্য সকলকে অনুরোধ করা হচ্ছে।
তিনি বলেছেন, সরকার যে কোন জরুরি অবস্থা বা সঙ্কটজনক পরিস্থিতি যেমন কোভিড-১৯ মহামারী মোকাবিলার প্রাথমিক লক্ষ্য নিয়ে প্রধানমন্ত্রী কেয়ার তহবিল গঠন করেছে এবং কর্পোরেট বিষয়ক মন্ত্রক ইতিমধ্যে স্পষ্ট করে দিয়েছে উল্লিখিত তহবিলে যে কোনও অনুদান, কোম্পানি আইন ২০১৩ এর আওতায় সিএসআর ব্যয় হিসাবে গণ্য হবে।
শ্রী গৌড়া বলেছেন ২০১৯-২০২০ অর্থ বছরের ব্যয় করা হয়নি এমন সিএসআর তহবিলকে কাজে লাগানোর এটি একটি ভাল সুযোগ বলে বিবেচিত হবে। একইভাবে সংস্থাগুলি ২০২০-২১ অর্থ বছরের জন্য এপ্রিল ২০২০ থেকে এই তহবিলে দান করতে পারে।
কেন্দ্রীয় মন্ত্রী সমস্ত পিএসইউর সিএমডিকে তাদের সংস্থার কর্মীদের স্বেচ্ছায় একদিনের বেতন পিএম কেয়ার তহবিলে দান করতে অনুপ্রাণিত করার আহ্বান জানিয়েছেন।
শ্রী গৌড়া তার এক মাসের বেতন এবং এমপিএলএডি তহবিল থেকে এক কোটি টাকা প্রধানমন্ত্রী জাতীয় ত্রাণ তহবিলে দান করেছেন।
(CG/TG
প্রধানমন্ত্রীরদপ্তর
প্রধানমন্ত্রী ২-৪ নভেম্বর পর্যন্ত থাইল্যান্ড সফর করবেন
আসিয়ান সংক্রান্ত একাধিক শিখর বৈঠক যোগ দেবেন
প্রধানমন্ত্রী আজ ব্যাঙ্ককে ভারতীয় সম্প্রদায়ের মানুষের উদ্দেশে ভাষণ দেবেন
নয়াদিল্লি, ২ নভেম্বর, ২০১৯
প্রধানমন্ত্রী শ্রী নরেন্দ্র মোদী আজ থাইল্যান্ডের ব্যাঙ্কক সফরে যাচ্ছেন। আসিয়ান-ভারত শিখর বৈঠক, পূর্ব এশিয়া শিখর বৈঠকএবং আঞ্চলিক সুসংবদ্ধ অর্থনৈতিক সহযোগিতা সংক্রান্ত বৈঠকে অংশ নেওয়ার পাশাপাশি আসিয়ান বিষয়ক অন্যান্য শিখর বৈঠকেও অংশ নেবেন তিনি। বিশ্ব নেতৃবৃন্দের সঙ্গে প্রধানমন্ত্রীর গুরুত্বপূর্ণ দ্বিপাক্ষিক এবং আন্তর্জাতিক বিভিন্ন বিষয় নিয়ে কথা হবে।
থাইল্যান্ড সফরে রওনা হওয়ার পূর্বে এক বিবৃতিতে প্রধানমন্ত্রী বলেছেন, আসিয়ান সংক্রান্ত শিখর বৈঠকগুলি ভারতের বিদেশ নীতিতে, বিশেষ করে ‘পুবে তাকাও নীতি’র দিক থেকে অত্যন্ত গুরুত্বপূর্ণ। পূর্ব এশিয়া শিখর বৈঠকের গুরুত্বের কথা উল্লেখ করে প্রধানমন্ত্রী বলেছেন, এই শিখর বৈঠক ভারত-প্রশান্ত মহাসাগরীয় অঞ্চলের ব্যাপারে আমাদের দৃষ্টিভঙ্গি তুলে ধরার সুযোগ করে দেবে।
আজ সন্ধ্যা ছ’টায় প্রধানমন্ত্রী ব্যাঙ্ককে সে দেশে বসবাসকারী ভারতীয়দের ‘সাওয়াসদি পিএম মোদী’ অনুষ্ঠানে ভাষণ দেবেন। থাইল্যান্ডে ভারতীয় সম্প্রদায়ের মানুষের অবদানের প্রশংসা করে প্রধানমন্ত্রী বলেছেন, সে দেশে বসবাসকারী ভারতীয়দের সঙ্গে দেখা করার জন্য তিনি সাগ্রহে অপেক্ষা করছেন।
এক ট্যুইটে প্রধানমন্ত্রী বলেছেন, আসিয়ান-ভারত শিখর বৈঠক, পূর্ব এশিয়া শিখর বৈঠকএবং আঞ্চলিক সুসংবদ্ধ অর্থনৈতিক সহযোগিতা সংক্রান্ত বৈঠকে অংশ নেওয়ার পাশাপাশি অন্যান্য @ASEAN related শিখর বৈঠকে যোগ দিতে আমি থাইল্যান্ডের ব্যাঙ্ককে থাকব। @ASEAN related শীর্ষ বৈঠকগুলি ভারতের বিদেশ নীতি বিশেষ করে, ‘পুবে তাকাও নীতি’র দিক থেকে অত্যন্ত গুরুত্বপূর্ণ।
অন্য এক ট্যুইটে প্রধানমন্ত্রী বলেছেন, অনাবাসী ভারতীয়দের সঙ্গে যোগাযোগ করার ব্যাপারে আমি সর্বদাই আগ্রহী। আজ সন্ধ্যা ছ’টায় ব্যাঙ্ককে আমি থাইল্যান্ডে বসবাসকারী ভারতীয় সম্প্রদায়ের মানুষের সঙ্গে দেখা করব। সে দেশের বিভিন্ন ক্ষেত্রে ভারতীয় সম্প্রদায়ের মানুষ মূল্যবান অবদান রেখেছেন।
CG/BD/DM
(Visitor Counter : 60
প্রধানমন্ত্রীরদপ্তর
প্রধানমন্ত্রী হিন্দি দিবস উপলক্ষে শুভেচ্ছা জানিয়েছেন
নয়াদিল্লি, ১৪ সেপ্টেম্বর, ২০২৩
প্রধানমন্ত্রী শ্রী নরেন্দ্র মোদী হিন্দি দিবস উপলক্ষে শুভেচ্ছা জানিয়েছেন।
এক্স হ্যান্ডেলে প্রধানমন্ত্রী পোস্টে লিখেছেন :
“আমার সকল পরিজনকে হিন্দি দিবসের হার্দিক শুভ কামনা। হিন্দি ভাষা, রাষ্ট্রীয় একতা এবং সদ্ভাবনার বন্ধনকে নিরন্তর মজবুত করতে থাকবে, আমি এই কামনা করি।”
AC/AP/NS
(
নির্বাচনকমিশন
ভোটদাতাদের প্রলোভিত হওয়ার বিষয় সম্পর্কে সচেতন করে তুলতে নির্বাচন কমিশনের নতুন মোবাইল অ্যাপ
কলকাতা, ২৭ মার্চ, ২০১৯
দেশে সক্রিয় গণতান্ত্রিক নাগরিক ব্যবস্থা গড়ে তুলতে নির্বাচন কমিশন ভোটদাতাদের যে কোনোরকম প্রলোভন থেকে বাঁচাতে এবং ব্যালটপত্র সম্পর্কে বিস্তারিত জানাতে এক নতুন মোবাইল অ্যাপ চালু করেছে।
নতুন এই অ্যাপটিতে ভোটদাতাদের জন্য ভোটার তালিকায় নাম খোঁজ করা, নতুন ভোটদাতা হিসাবে নাম নথিভুক্তকরণ, পৃথক নির্বাচনী এলাকায় যাওয়া, অনাবাসী ভোটদাতা, ভোটার তালিকা থেকে নাম বাদ বা এ সংক্রান্ত কোনও আপত্তি, সংশোধন, অভিযোগ দাখিল, অভিযোগের বর্তমান পরিস্থিতি, নির্বাচনী প্রক্রিয়া, বৈদ্যুতিন ভোটযন্ত্র, ভোটের ফলাফল, নির্বাচনী পরিষেবা তথা নির্বাচন আধিকারিকদের সম্পর্কে যাবতীয় তথ্য রয়েছে।
CG/BD/SB
(Visitor Counter : 59
পর্যটনমন্ত্রক
বৌদ্ধ তীর্থযাত্রার প্রচারে ‘সীমান্ত পারের পর্যটন’শীর্ষক একটি ওয়েবিনারে কেন্দ্রীয় সংস্কৃতি ও পর্যটন মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী প্রহ্লাদ সিং প্যাটেলের ভাষণ
নয়াদিল্লী, ১৭ জুলাই, ২০২০
কেন্দ্রীয় সংস্কৃতি ও পর্যটন মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী প্রহ্লাদ সিং প্যাটেল বুধবার  বৌদ্ধ ভ্রমণ অপারেটর সংস্থার আয়োজিত ‘সীমান্ত পারের পর্যটন’ শীর্ষক একটি ওয়েবিনারের উদ্বোধন করেন এবং প্রধান অতিথি হিসেবে বক্তব্য রাখেন।
শ্রী প্যাটেল ভগবান বুদ্ধের জীবনের সঙ্গে সম্পর্কিত ভারতের গুরুত্বপূর্ণ স্থানগুলির কথা তুলে ধরেন। তিনি উল্লেখ করেন যে, বিশ্বজুড়ে বৌদ্ধ ধর্মের একটি বৃহৎ সংখ্যক অনুগামী রয়েছেন এবং ভারত হচ্ছে ‘বুদ্ধের ভূমি’। কিন্তু সমৃদ্ধ এই বৌদ্ধ ঐতিহ্যের প্রতি খুব কম সংখ্যক বৌদ্ধ তীর্থ যাত্রীদের আকর্ষণ করেছে। তাই বিশ্বব্যাপী বৌদ্ধ ধর্মের একটি অংশকে পর্যটক/তীর্থযাত্রী হিসেবে এই দেশের প্রতি আকর্ষণ করা এবং সেই অনুসারে ব্যবস্থা গ্রহণ করার ওপর বিশেষ জোর দেন কেন্দ্রীয় মন্ত্রী।
সারনাথ, কুশীনগর ও শ্রাবস্তি সহ উত্তরপ্রদেশের ৫টি বৌদ্ধস্থান ও স্মৃতি সৌধ এবং দেশের গুরুত্বপূর্ণ বৌদ্ধ স্থানগুলি সম্পর্কে বিভিন্ন তথ্য আর্ন্তজাতিক নানান ভাষায় তুলে ধরার উদ্যোগ নেওয়া হয়েছে বলে জানান মন্ত্রী। সাঁচিতে শ্রীলঙ্কা থেকে প্রচুর সংখ্যক পর্যটক আসেন। তাই একইভাবে সাঁচি স্মৃতিসৌধে সিংহলি ভাষায় বিভিন্ন তথ্য তুলে ধরা হয়েছে।
কেন্দ্রীয় প্রতিমন্ত্রী উত্তরপ্রদেশের কুশীনগর বিমানবন্দরকে একটি আন্তর্জাতিক বিমানবন্দর হিসেবে ঘোষণা করার সিদ্ধান্তের কথাও অনুষ্ঠানে তুলে ধরেন। তিনি বলেন, এই পদক্ষেপ গ্রহণের ফলে যোগাযোগ ব্যবস্থায় প্রভূত উন্নতি হবে। এরফলে পর্যটনের বিকাশ ঘটবে। একইসঙ্গে ওই অঞ্চলের আর্থিক উন্নতি সম্ভব হবে।
তিনি আরও বলেন, পর্যটন মন্ত্রক বিভিন্ন প্রকল্পের আওতায় দেশের বৌদ্ধ স্থানগুলির বিকাশ ও প্রচারের জন্য একাধিক উদ্যোগ গ্রহণ করেছে।
বৌদ্ধ পর্যটন প্রচারে অন্যতম সংগঠন হল এই বৌদ্ধ ভ্রমণ অপারেটর সংস্থা। এতে ভারত ও বিদেশ থেকে দেড় হাজার সদস্য রয়েছেন।
এদিনের এই ওয়েবিনারে রাষ্ট্রসংঘের শান্তি রক্ষা বাহিনী পর্ষদ, আফগানিস্তান, বাংলাদেশ, ভুটান, কম্বোডিয়া, শ্রীলঙ্কা, ইন্দোনেশিয়া, মায়ানমার, থাইল্যান্ড এবং ভিয়েতনামের পর্যটন ও পরিষেবা প্রদানকারী বিভিন্ন সংস্থার প্রতিনিধিরা উপস্থিত ছিলেন।
(CG/SS/NS
প্রধানমন্ত্রীরদপ্তর
গীতা প্রেসের অধ্যক্ষ রাধেশ্যাম খেমকার প্রয়াণে প্রধানমন্ত্রীর শোক প্রকাশ
নয়াদিল্লী, ৪ এপ্রিল, ২০২১
প্রধানমন্ত্রী শ্রী নরেন্দ্র মোদী গীতা প্রেসের অধ্যক্ষ রাধেশ্যাম খেমকাজির প্রয়াণে শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন, ‘সনাতন সাহিত্যকে প্রত্যেকের কাছে পৌছেঁ দেওয়ার কারিগর রাধেশ্যাম খেমকাজির প্রয়াণে আমি অত্যন্ত মর্মাহত। খেমখাজি বিভিন্ন সামাজিক কাজে আজীবন সক্রিয় ছিলেন। শোকের এই সময়ে আমি তাঁর পরিজন এবং গীতা প্রেসের প্রশাসকদের সমবেদনা জানাই। ওঁ শান্তি।’
CG/CB/NS
(
ভূ-বিজ্ঞানমন্ত্রক
ঘূর্ণিঝড় সতর্কীকরণ কেন্দ্র
নয়াদিল্লি, ০১ ডিসেম্বর, ২০২১
পশ্চিমবঙ্গ সহ উপকূলবর্তী ৯টি রাজ্য এবং কেন্দ্রশাসিত পন্ডিচেরী লাক্ষাদ্বীপ এবং আন্দামান ও নিকোবর দ্বীপপুঞ্জে ঘূর্ণিঝড়ের আগাম সতর্কীকরণের উন্নত ব্যবস্থা চালু রয়েছে। এছাড়াও, কলকাতা সহ চেন্নাই, মুম্বাই, তিরুবনন্তপুরম, বিশাখাপত্তনম, আমেদাবাদ ও ভুবনেশ্বরে ৭টি সাইক্লোন সতর্কীকরণ কেন্দ্র কাজ করে চলেছে। নতুন দিল্লিতে ভারতীয় আবহাওয়া বিভাগে সদর দপ্তরে রয়েছে কেন্দ্রীয় স্তরের ঘূর্ণিঝড় সতর্কীকরণ ডিভিশন।
কলকাতায় ঘূর্ণিঝড়ের আগাম সতর্কীকরণের যে ব্যবস্থা রয়েছে, সেটি পশ্চিমবঙ্গ ও কেন্দ্রশাসিত আন্দামান ও নিকোবর দ্বীপপুঞ্জে সতর্কীকরণ বার্তা প্রচারে কাজ করে।
কেন্দ্রীয় ভূবিজ্ঞান মন্ত্রকের বায়ুমন্ডলীয় ও জলবায়ু গবেষণা – আদর্শ পর্যবেক্ষণ ব্যবস্থা ও পরিষেবা, পরিভাষায় যা অ্যাক্রস কর্মসূচি নামে পরিচিত, তার আওতায় ভারতীয় আবহাওয়া বিভাগ একাধিক কর্মসূচি রূপায়ণ করছে। এই কর্মসূচির ৪টি উপ-প্রকল্পের মাধ্যমে পর্যবেক্ষণ কাঠামো সম্প্রসারণ, আরও উন্নত পূর্বাভাষ ব্যবস্থা তথা আবহাওয়া ও জলবায়ু সংক্রান্ত পরিষেবার মান বাড়ানো হচ্ছে। লোকসভায় আজ এক লিখিত জবাবে এই তথ্য দেন কেন্দ্রীয় ভূবিজ্ঞান প্রতিমন্ত্রী ডাঃ জিতেন্দ্র সিং।
CG/BD/SB
(Visitor Counter : 85
স্বাস্থ্যওপরিবারকল্যাণমন্ত্রক
কোভিড-১৯-এ আক্রান্তের ঘটনা অপ্রত্যাশিতভাবে বৃদ্ধি পাওয়ায় কেন্দ্র কেরলে উচ্চপর্যায়ের দল পাঠিয়েছে
কেন্দ্রীয় দলটি রাজ্যে কোভিড-১৯ পরিস্থিতির মোকাবিলায় জনস্বাস্থ্য ক্ষেত্রে কার্যকর ব্যবস্থা গ্রহণে সাহায্য করবে
নয়াদিল্লি, ২৯ জুলাই, ২০২১
কেরলে দৈনিক ভিত্তিতে আক্রান্তের সংখ্যা লক্ষ্যণীয় হারে বৃদ্ধি পাওয়ার দরুণ কোভিড-১৯ পরিস্থিতি মোকাবিলায় জনস্বাস্থ্য ক্ষেত্রে রাজ্য কর্তৃপক্ষকে সহযোগিতা করার জন্য কেন্দ্রীয় স্বাস্থ্য ও পরিবারকল্যাণ মন্ত্রকের একটি উচ্চস্তরীয় মাল্টি-ডিসিপ্লিনারি দল রাজ্যে পাঠানোর সিদ্ধান্ত হয়েছে।
ছয় সদস্যের এই কেন্দ্রীয় দলের নেতৃত্বে রয়েছেন ন্যাশনাল সেন্টার ফর ডিজিজ কন্ট্রোল -এর অধিকর্তা ডঃ এস কে সিং। উচ্চস্তরীয় এই কেন্দ্রীয় দলটি আগামীকাল রাজ্যে পৌঁছবে এবং কয়েকটি জেলার পরিস্থিতি খতিয়ে দেখবে। এরপর দলটি রাজ্য স্বাস্থ্য দপ্তরের সঙ্গে ঘনিষ্ঠ সমন্বয় বজায় রেখে কাজ করবে এবং তৃণমূলস্তরে পরিস্থিতি খতিয়ে দেখে সংক্রমণ প্রতিরোধ ও নিয়ন্ত্রণে জনস্বাস্থ্য ক্ষেত্রে প্রয়োজনীয় ব্যবস্থা গ্রহণের সুপারিশ করবে।
উল্লেখ করা যেতে পারে, কেরলে সুস্পষ্টভাবে করোনায় আক্রান্তের সংখ্যা ১ লক্ষ ৫৪ হাজার যা সারা দেশে সুস্পষ্টভাবে মোট করোনায় আক্রান্তের ৩৭.১ শতাংশ। এমনকি, গত এক সপ্তাহে আক্রান্তের এই হার ১.৪১ শতাংশ হারে বেড়েছে। রাজ্যে দৈনিক ভিত্তিতে গড়ে আক্রান্তের সংখ্যা ১৭,৪৪৩-এর বেশি। এছাড়াও, কেরলে সামগ্রিকভাবে ১২.৯৩ শতাংশ হারে আক্রান্তের ঘটনা বেড়েছে এবং সাপ্তাহিক ভিত্তিতে আক্রান্তের হার দাঁড়িয়েছে ১১.৯৭ শতাংশ। রাজ্যের ছয়টি জেলায় সাপ্তাহিক ভিত্তিতে আক্রান্তের হার ১০ শতাংশের বেশি।
CG/BD/DM
(Visitor Counter : 133
প্রধানমন্ত্রীরদপ্তর
প্রধানমন্ত্রী সকাশে অরুণাচল প্রদেশের মুখ্যমন্ত্রী
নয়াদিল্লি, ২২ সেপ্টেম্বর, ২০২৩
অরুণাচল প্রদেশের মুখ্যমন্ত্রী শ্রী পেমা খান্ডু আজ এক সাক্ষাৎকারে মিলিত হলেন প্রধানমন্ত্রী শ্রী নরেন্দ্র মোদীর সঙ্গে।
এ সম্পর্কে সমাজ মাধ্যমে দেওয়া এক বার্তায় প্রধানমন্ত্রীর দপ্তর থেকে বলা হয়েছে:
“অরুণাচল প্রদেশের মুখ্যমন্ত্রী শ্রী পেমা খান্ডু আজ সাক্ষাৎ করেন প্রধানমন্ত্রী শ্রী নরেন্দ্র মোদীর সঙ্গে।
AC/SKD/SB
(
ইস্পাতমন্ত্রক
রেল ও প্রতিরক্ষা ক্ষেত্রে ইস্পাতের ব্যবহার বাড়ানো নিয়ে ইস্পাত মন্ত্রকের কর্মশিবির
নয়াদিল্লি, ১৪ ফেব্রুয়ারি, ২০২০
কেন্দ্রীয় ইস্পাত মন্ত্রক ভারতীয় শিল্প মহাসংঘ বা সিআইআই-এর সহযোগিতায় রেল ও প্রতিরক্ষা ক্ষেত্রে ইস্পাতের ব্যবহার বাড়ানো নিয়ে আগামী সোমবার  নতুন দিল্লিতে এক কর্মশিবিরের আয়োজন করা হয়েছে। ইস্পাত সরবরাহ ও ইস্পাত পণ্যের যোগানে ঘাটতি এবং সুযোগ-সুবিধাগুলিকে চিহ্নিত করতে রেল ও প্রতিরক্ষা বিভাগের সঙ্গে বিস্তারিত আলাপ-আলোচনার লক্ষ্যেই এই কর্মশিবির আয়োজন করা হয়েছে। শিবিরের উদ্বোধনী অনুষ্ঠানে প্রধান অতিথি হিসেবে কেন্দ্রীয় পেট্রোলিয়াম ও প্রাকৃতিক গ্যাস তথা ইস্পাতমন্ত্রী শ্রী ধর্মেন্দ্র প্রধান এবং সম্মানীয় অতিথি হিসেবে শ্রী ফগ্গন সিং কুলস্তে উপস্হিত থাকবেন। এছাড়াও রেল বোর্ডের চেয়ারম্যান শ্রী ভি কে যাদব, প্রতিরক্ষা সচিব শ্রী অজয় কুমার এবং ইস্পাত সচিব শ্রী বিনয় কুমার শিবিরে যোগ দেবেন।
এই কর্মশিবিরে রেল, সেনাবাহিনী, নৌবাহিনী ও বিমানবাহিনীতে ইস্পাত ও ইস্পাত সামগ্রীর চাহিদার বর্তমান ও ভবিষ্যৎ ; ইস্পাত ব্যবহারকারীদের দিক থেকে চাহিদাভিত্তিক দীর্ঘমেয়াদী পরিকল্পনা ; অভ্যন্তরীণ বাজারে ইস্পাত ক্রয়ের ক্ষেত্রে বিভিন্ন চ্যালেঞ্জ ; রেল ও প্রতিরক্ষা ক্ষেত্রে ইস্পাতের ব্যবহার ও অতিরিক্ত চাহিদার জন্য আমদানি-সহ ভারতীয় লৌহ ও ইস্পাত শিল্পের বর্তমান চাহিদা, ভবিষ্যৎ সম্প্রসারণ পরিকল্পনা এবং নতুন ধরণের সামগ্রী উৎপাদনের ক্ষেত্রে গবেষনা ও উদ্ভাবন সক্ষমতার বিষয়গুলি নিয়ে আলোচনা হবে।
SSS /BD /NS
(Visitor Counter : 45
অসামরিকবিমানপরিবহণমন্ত্রক
এয়ার ইন্ডিয়ার বর্তমান কর্মী এবং ইন্ডিয়ান এয়ারলাইন্সের কর্মীদের গ্র্যাচুইটি ও পিএফ-এর সুবিধা অব্যাহত থাকবে
নতুন দিল্লি, ২০ ডিসেম্বর, ২০২১
সরকার কর্মচারীদের স্বার্থ সুরক্ষার বিষয়টিতে অগ্রাধিকার দিয়ে এসেছে। এমনকি গত ২৫ অক্টোবর কৌশলগত অংশীদারদের সঙ্গে শেয়ার ক্রয় চুক্তিতে কর্মচারীদের স্বার্থ সুরক্ষার বিষয়টিকে অন্তর্ভুক্ত করা হয়েছে। প্রযোজ্য আইন অনুসারে বিলগ্নিকরণের পর কৌশলগত অংশীদাররাও এয়ার ইন্ডিয়া ও ইন্ডিয়ান এয়ারলাইন্সের কর্মীদের গ্র্যাচুইটি এবং পিএফ বা ভবিষ্যনিধি তহবিলের সুযোগ সুবিধা অব্যাহত রাখবে। এয়ার ইন্ডিয়ার বর্তমান কর্মী এবং ইন্ডিয়ান এয়ারলাইন্সের কর্মীদের অবসরগ্রহণ পরবর্তী সেচ্ছায় পেনশন ফান্ড ট্রাস্টের পরিচালনার জন্য ভারতীয় জীবনবীমা নিগমের সঙ্গে প্রয়োজনীয় ব্যবস্থা গ্রহণ করা হয়েছে। এছাড়াও, এয়ার ইন্ডিয়ার অবসরপ্রাপ্ত এবং অবসর নিতে চলা কর্মীদের চিকিৎসাগত সুযোগ সুবিধাও সরকার অব্যাহত থাকবে।
রাজ্যসভায় আজ এক প্রশ্নের লিখিত জবাবে একথা জানান অসামরিক বিমান পরিবহন প্রতিমন্ত্রী অবসরপ্রাপ্ত জেনারেল ড. ভি কে সিং।
CG/BD/SKD/
(Visitor Counter : 83
আদিবাসীবিষয়কমন্ত্রক
ভারতের উত্তর-পূর্বাঞ্চলের আদিবাসীদের হস্তশিল্প সামগ্রীর ঝলক দিল্লি হাট-এ
নতুন দিল্লি, ৬ ফেব্রুয়ারি, ২০২১
ভারতের উত্তর-পূর্বাঞ্চলে প্রায় ২০০ টিরও বেশি অনন্য উপজাতি সম্প্রদায়ের বসবাস।দেশের অন্যতম বিচিত্র ও প্রাণবন্ত এই অঞ্চলের আদিবাসীদের তৈরি হস্ত শিল্প সামগ্রী নিয়ে প্রদর্শনী এবং স্টল দিল্লি হাটে যথেষ্ট সাড়া ফেলেছে।
উত্তর-পূর্ব অঞ্চলের আদিবাসীদের নিজস্ব একটি সম্বৃদ্ধ কারুশিল্পের ঐতিহ্য রয়েছে। এটি তাঁদের সহজাত সরলতা, পার্থিবতা এবং পরিচয় প্রতিফলিত করে। তাঁদের এই হস্তশিল্পের সম্ভার প্রদর্শিত হয়েছে দিল্লি হাটে। তুলো বা এরি দিয়ে তৈরি বোডো বুনন বা রেশম বস্ত্র কিংবা নাগাল্যান্ড এবং মনিপুরের তৈরি হাতে বোনা শাল বা আসামে তৈরি বাঁশের ঝুড়ি, বেতের চেয়ার প্রভৃতি এই হাটে বিপণনের ব্যবস্থা হয়েছে। এর পাশাপাশি মধু, মসলা বা ওষধির মতো সামগ্রী রয়েছে।
এই অঞ্চলের সেরা তন্তুজীবীদের মধ্যে অন্যতম মহিলা তন্তু জীবিরা সূক্ষ্ম বূননের জন্য সুবিদিত। তাঁদের পণ্যসম্ভার বিপণনের এখন প্রসার ঘটেছে। এঁদের তৈরি কুর্তা, পোশাক, স্টোলস, টপস বা কুর্তি সহ আনুষাঙ্গিক পোষাকের চাহিদা রয়েছে। আবার আসামে তৈরি মোগা সিল্কের শাড়ি বা মেখলা চাদর অথবা এমব্রয়ডারি করা ব্লাউজের সুনাম রয়েছে। এছাড়াও সিকিম ও মনিপুরের নির্মিত পণ্যসামগ্রী ওই হাটে বিপণনের ব্যবস্থা রয়েছে।
দিল্লি হাটে আয়োজিত এই প্রদর্শনীর চলবে ১৫ ফেব্রুয়ারি পর্যন্ত। প্রতিদিন সকাল ১১টা থেকে রাত ৯টা পর্যন্ত প্রদর্শনী খোলা থাকবে।
কেন্দ্রীয়মন্ত্রিসভা
সড়ক সম্প্রসারণের জন্য তেলেঙ্গানা সরকারের হায়দরাবাদের নাল্লাগান্ডলা-তে কেন্দ্রীয় জল কমিশনের জমি অধিগ্রহণে কেন্দ্রীয় মন্ত্রিসভার সায়
নয়াদিল্লি, ২৭ মার্চ, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে হায়দরাবাদের নাল্লাগান্ডলায় কেন্দ্রীয় জল কমিশনের ১০ একর জমির মধ্যে পূর্ব দিকের ৩৭২ বর্গ ইয়ার্ড পরিমাণ জমি তেলেঙ্গানা সরকারের অধিগ্রহণের প্রস্তাবে সম্মতি মিলেছে। অধিগ্রহণের পর সড়ক সম্প্রসারণের মাধ্যমে ৩০ নম্বর রেডিয়াল সড়কের মানোন্নয়নে তেলেঙ্গানা সরকার এই জমি কাজে লাগাবে।
সড়ক সম্প্রসারণের এই কাজের ফলে বরাদ্দকৃত জমিতে যে উৎকর্ষ কেন্দ্র গড়ে তোলার প্রস্তাব রয়েছে, তাতে কেন্দ্রীয় জল কমিশন উপকৃত হবে।
CG/BD/SB
(Visitor Counter : 82
প্রধানমন্ত্রীরদপ্তর
শ্রী মান্নাথু পদ্মনাভনের জয়ন্তীতে প্রধানমন্ত্রীর শ্রদ্ধা
নয়াদিল্লি, ২ জানুয়ারি, ২০২১
শ্রী মান্নাথু পদ্মনাভনজির জয়ন্তীতে তাঁকে শ্রদ্ধা জানিয়েছেন প্রধানমন্ত্রী শ্রী নরেন্দ্র মোদী।
এক ট্যুইটে শ্রী মোদী বলেছেন, “জনসেবা, সামাজিক ন্যায় এবং সাংস্কৃতিক পুনরুজ্জীবনের ক্ষেত্রে অসামান্য অবদানের জন্য আগামী প্রজন্ম তাঁর কাছে কৃতজ্ঞ থাকবে। তিনি সারা জীবন অন্যদের কল্যাণে উৎসর্গ করেছিলেন। শ্রী পদ্মনাভনজির জয়ন্তীতে আমি তাঁকে বিনম্র শ্রদ্ধা জানাই।”
পেট্রোলিয়ামওপ্রাকৃতিকগ্যাসমন্ত্রক
ইথানল মিশ্রিত পেট্রোলিয়াম কর্মসূচির আওতায় আখ ও খাদ্যশস্য থেকে উৎপাদিত ইথানলের ব্যবহার বাড়াতে সরকার উৎসাহ দিচ্ছে
নয়াদিল্লি, ২৬ জুলাই, ২০২১
কেন্দ্রীয় সরকার তেল বিপণন সংস্থাগুলির মাধ্যমে ইথানল মিশ্রিত পেট্রোল কর্মসূচি রূপায়ণ করছে। এই কর্মসূচির মাধ্যমে পেট্রোলের সঙ্গে ইথানল মেশানো হচ্ছে, যাতে আমদানি নির্ভরশীলতা হ্রাস করে দূষণমুক্ত জ্বালানীর ব্যবহার বাড়ানো যায় এবং কৃষি ক্ষেত্রে অগ্রগতি ত্বরান্বিত করা সম্ভব হয়। পেট্রোলিয়াম ও প্রাকৃতিক গ্যাস মন্ত্রক ২০১৯ – এর ৫ ফেব্রুয়ারি তেল বিপণন সংস্থাগুলিকে এক বিজ্ঞপ্তি জারি করে জানায়, ভারতীয় মানক ব্যুরো’র পন্থা মেনে ১০ শতাংশ ইথানল মিশ্রিত পেট্রোল বিক্রি করতে হবে।
এই লক্ষ্যে সরকার ২০১৪ থেকে খাদ্য বহির্ভূত সামগ্রী, যেমন – ফসলের খোসা, খড়, বাঁশ প্রভৃতি থেকে উৎপাদিত ইথানল সংগ্রহে অনুমতি দিয়েছে। ইথানলের ব্যবহার বাড়াতে সরকারের এই পদক্ষেপ গ্রামাঞ্চলে কর্মসংস্থান সৃষ্টির পাশাপাশি, আখ ও খাদ্যশস্যের অবশিষ্টাংশের ব্যবহার বাড়াতে সাহায্য করবে। এদিকে ইথানল মিশ্রিত পেট্রোলিয়াম কর্মসূচির জন্য ইথানলের ওপর জিএসটি হার কমিয়ে ৫ শতাংশ করা হয়েছে। ইথানলের অবাধ সরবরাহে শিল্পোন্নয়ন ও নিয়ন্ত্রণ আইনের সংশোধন করা হয়েছে। এছাড়াও, দেশে ইথানলের উৎপাদন বাড়াতে উৎসাহ ভাতা দেওয়া হচ্ছে।
লোকসভায় আজ লিখিত জবাবে এই তথ্য দেন পেট্রোলিয়াম ও প্রাকৃতিক গ্যাস প্রতিমন্ত্রী শ্রী রামেশ্বর তেলি।
CG/BD/SB
(Visitor Counter : 106
প্রধানমন্ত্রীরদপ্তর
অখিল ভারতীয় শিক্ষা সমাগমের অবকাশে শিশুদের সঙ্গে সময় কাটালেন প্রধানমন্ত্রী
নয়াদিল্লি, ২৯ জুলাই, ২০২৩
প্রধানমন্ত্রী শ্রী নরেন্দ্র মোদী অখিল ভারতীয় শিক্ষা সমাগম উপলক্ষে আয়োজিত বাল বাটিকায় শিশুদের সঙ্গে সময় কাটিয়েছেন। ভারত মন্ডপম – এ আজ শিক্ষা সমাগম অনুষ্ঠিত হয়েছে।
এক ট্যুইট বার্তায় প্রধানমন্ত্রী বলেছেন, শিশুদের সঙ্গে সময় কাটানো খুব আনন্দের।
“ছোট ছোট ছেলেমেয়েদের সঙ্গে আনন্দের কয়েকটি মুহূর্ত! তাদের উৎসাহ ও উদ্দীপনা দেখে মন আনন্দে ভরে ওঠে”।
AC/CB/SB
(
স্বাস্থ্যওপরিবারকল্যাণমন্ত্রক
কোভিড-১৯ টিকাদানের পরিধি বিস্তারে এবং ঘরে ঘরে প্রচারের মাধ্যমে সমস্ত যোগ্য সুবিধাভোগীদের টিকাদানের আওতায় নিয়ে আসতে দু-মাস ব্যাপি “হর ঘর দস্তক ২.০” প্রচারাভিযান আজ থেকে শুরু হয়েছে
নয়াদিল্লী, ০১ জুন, ২০২২
রাজ্য ও কেন্দ্রশাসিত অঞ্চলগুলিতে কোভিড-১৯ টিকা দেওয়ার গতি বাড়াতে এবং পরিধি বিস্তারে দেশজুড়ে “হর ঘর দস্তক ২.০” শুরু হয়েছে। এটি ‘মিশন মোড’এ বাস্তবায়িত হচ্ছে। সমস্ত যোগ্য সুবিধাভোগীদের টিকাকরণের মাধ্যমে কোভিড-১৯ টিকাদানের আওতায় নিয়ে আসার জন্য রাজ্য ও কেন্দ্রশাসিত অঞ্চলগুলিকে পরামর্শ দেওয়া হয়েছে। কেন্দ্রীয় স্বাস্থ্য সচিব শ্রী রাজেশ ভূষণ রাজ্য ও কেন্দ্রশাসিত অঞ্চলগুলিকে একথা জানিয়েছেন। তিনি গত সপ্তাহে রাজ্য ও কেন্দ্রশাসিত অঞ্চলগুলির ন্যাশনাল হেল্থ মিশনের মিশন ডিরেক্টর এবং স্বাস্থ্য সচিবের সঙ্গে টিকাকরণের পরিস্থিতি নিয়ে পর্যালোচনা করেছেন।
২০২১ সালের নভেম্বরে শুরু হওয়া “হর ঘর দস্তক প্রচারাভিযান” থেকে অভিজ্ঞতা ও শিক্ষা নিয়ে চলতি বছরের পয়লা জুন থেকে ৩১ জুলাই পর্যন্ত “হর ঘর দস্তক ২.০” বাস্তবায়িত হবে। “হর ঘর দস্তক ২.০” অভিযানের উদ্দেশ্যই হল ঘরে ঘরে প্রচারের মাধ্যমে যোগ্য জনগোষ্ঠীকে প্রথম, দ্বিতীয় এবং সতর্কতামূলক ডোজের আওতায় নিয়ে আসা এবং টিকা দেওয়া। মূলত ৬০ বছর বা তার বেশি বয়সী ব্যক্তিদের বাকি থাকা সতর্কতামূলক ডোজের বিষয়ে জোর দেওয়া হবে। এমনকি বৃদ্ধাশ্রমে টিকাকরণের ওপর জোর দেওয়া হবে। ১২-১৪ বছর বয়সীদের টিকাকরণের ক্ষেত্রে যে ধীর গতি লক্ষ্য করা গেছে, সেক্ষেত্রে গতি আনতে বিদ্যালয়ের বাইরে থাকা কিশোর-কিশোরী  সহ বিদ্যালয়/কলেজে প্রচারাভিযানের ওপর গুরুত্ব আরোপ করা হবে। পাশাপাশি ইঁটভাটা, জেলখানার কয়েদিদের টিকাকরণের ক্ষেত্রেও জোর দেওয়া হবে। বাকি থাকা সমস্ত যোগ্য সুবিধাভোগীদের টিকাকরণের জন্য সুনির্দিষ্ট পরিকল্পনার ওপর ভিত্তি করে কার্যকরী নজরদারি চালাতে রাজ্য ও কেন্দ্রশাসিত অঞ্চলগুলিকে অনুরোধ করা হয়েছে। বেসরকারি হাসপাতালে ১৮-৫৯ বছর বয়সীদের সতকর্তামূলক ডোজ পরিচালনার বিষয়ে নিয়মিত পর্যালোচনা করার জন্য রাজ্য ও কেন্দ্রশাসিত অঞ্চলগুলিকে বলা হয়েছে।
কেন্দ্রীয় সরকারের বিশদ পরিকল্পনা এবং দৃঢ় প্রয়াসের কারণে জাতীয় কোভিড-১৯ টিকাদান অসাধারণ সাফল্য লাভ করেছে। এখনও পর্যন্ত সারা দেশে ১৯৩ কোটি ৫৭ লক্ষেরও বেশি ডোজ দেওয়া হয়েছে। ১৫ বছরের বেশি বয়সী সকল ব্যক্তির মধ্যে কমপক্ষে ৯৬.৩ শতাংশ একটি করে ডোজ এবং ৮৬.৩ শতাংশ দুটি করে ডোজ পেয়েছেন। “হর ঘর দস্তক” প্রচারাভিযান বয়স্ক, ভিন্নভাবে সক্ষম এমনকি টিকা নিতে দ্বিধাগ্রস্ত মানুষ সহ শেষ প্রান্তের সুবিধাভোগীর কাছে পৌঁছে যাওয়ার মাধ্যমে কর্মসূচিটিকে সফল্যের দিকে এগিয়ে নিয়ে গেছে।
CG/SS/NS
(Visitor Counter : 134
কর্পোরেটবিষয়সংক্রান্তমন্ত্রক
কোরা মাস্টার ফান্ড এল পি সংস্থাকে এডেলউইস সিকিউরিটিস লিমিটেডে ৭৫ মিলিয়ন মার্কিন ডলার বিনিয়োগে অনুমতি দিল ভারতের প্রতিযোগিতা কমিশন
নয়াদিল্লি, ১৭ অক্টোবর, ২০১৯
ভারতের প্রতিযোগিতা কমিশন  সংশ্লিষ্ট আইনের ৩১ নম্বর ধারার ১ নম্বর উপধারার আওতায় কোরা মাস্টার ফান্ড এলপি সংস্থাকে এডেলউইস সিকিউরিটিস লিমিটেডে ১০ শতাংশ বা ৭৫ মিলিয়ন মার্কিন ডলার বিনিয়োগে অনুমতি দিয়েছে।
কোরা মাস্টার ফান্ড এলপি সংস্থার পক্ষ থেকে এডেলউইস সিকিউরিটিস লিমিটেড  এবং এডেলউইস গ্লোবাল ইনভেস্টমেন্ট অ্যাডভাইসারি বিজনেস  সংস্থায় ভারতীয় মুদ্রায় ৭৫ মিলিয়ন মার্কিন ডলার মূল্যের সমান বিনিয়োগের প্রস্তাবের প্রেক্ষিতেই কমিশনের এই বিজ্ঞপ্তি প্রকাশ।
অধিগ্রহণকারী সংস্থাটি বিদেশি বিনিয়োগকারী প্রতিষ্ঠান এবং সিকিউরিটিস এক্সচেঞ্জ বোর্ড অফ ইন্ডিয়া বা সেবি-র নথিভুক্ত। এই প্রতিষ্ঠানটি বিভিন্ন সংস্থায় বিনিয়োগের সঙ্গে যুক্ত।
CG/BD/SB
(Visitor Counter : 32
প্রধানমন্ত্রীরদপ্তর
প্রধানমন্ত্রী ২৬-২৮শে জুন জার্মানী ও সংযুক্ত আরব আমিরশাহী সফর করবেন
নতুনদিল্লি, ২২শে জুন, ২০২২
প্রধানমন্ত্রী শ্রী নরেন্দ্র মোদী জার্মান চ্যান্সেলর শ্রী ওলাফ শলতজের আমন্ত্রণে ২৬-২৭শে জুন জার্মানির শলজ আলম্যাউ সফর করবেন। জার্মানীর সভাপতিত্বে এবার জি৭ শীর্ষ সম্মেলন অনুষ্ঠিত হবে। জলবায়ু, শক্তি, পরিবেশ, খাদ্য নিরাপত্তা, স্বাস্থ্য, লিঙ্গ সমতা ও গণতন্ত্র — সংশ্লিষ্ট বিষয়গুলি নিয়ে দুটি অধিবেশনে প্রধানমন্ত্রী বক্তব্য রাখতে পারেন। এই গুরুত্বপূর্ণ বিষয়গুলিতে আন্তর্জাতিক স্তরে সহযোগিতা বৃদ্ধির লক্ষ্যে আর্জেন্টিনা, ইন্দোনেশিয়া, সেনেগল ও দক্ষিণ আফ্রিকার মত গণতান্ত্রিক রাষ্ট্রগুলিকে আমন্ত্রণ জানানো হয়েছে। সম্মেলনে অংশগ্রহণকারী কয়েকটি দেশের নেতৃবৃন্দের সঙ্গে প্রধানমন্ত্রী দ্বিপাক্ষিক বৈঠক করবেন।
ভারত ও জার্মানীর মধ্যে নিবিড় অংশীদারিত্ব এবং রাজনৈতিক স্তরে উচ্চপর্যায়ের যোগাযোগ থাকার কারণে জি৭ শীর্ষ সম্মেলনে এই আমন্ত্রণ জানানো হয়েছে। এর আগে প্রধানমমন্ত্রী ভারত- জার্মানী আন্তঃ-সরকারি আলোচনায় যোগ দিতে গত ২রা মে সেদেশে গিয়েছিলেন।
জি৭ শীর্ষ সম্মেলন শেষে প্রধানমন্ত্রী ২৮শে জুন সংযুক্ত আরব আমিরশাহী সফর করবেন। তিনি সেদেশের প্রাক্তন রাষ্ট্রপতি এবং আবু ধাবীর শাসক শেখ খালিফা বিন জায়েদ আল নাহিয়ানের প্রয়াণে ব্যক্তিগতভাবে শোকজ্ঞাপন করবেন। এর পাশাপাশি প্রধানমন্ত্রী সংযুক্ত আরব আমিরশাহীর বর্তমান রাষ্ট্রপতি এবং আবু ধাবির শাসক শেখ মোহামেদ বিন জায়েদ আল নাহিয়ানকেও অভিনন্দন জানাবেন।
প্রধানমন্ত্রী ওই দিনই দেশে ফিরে আসবেন।
PG/CB
(
স্বাস্থ্যওপরিবারকল্যাণমন্ত্রক
বিশ্ব যোগ সম্মেলন ২০২১-এ ডাঃ হর্ষ বর্ধনের ভাষণ
নতুন দিল্লি, ১৫ জুন,২০২১
কেন্দ্রীয় স্বাস্থ্য ও পরিবার কল্যাণ মন্ত্রী ডাঃ হর্ষ বর্ধন বিশ্ব যোগ সম্মেলন ২০২১-এ ভাষণ দিয়েছেন। ভার্চুয়াল মাধ্যমে আয়োজিত এই অনুষ্ঠানে উপস্থিত ছিলেন প্রতিরক্ষা প্রতিমন্ত্রী শ্রী শ্রীপাদ ইয়েসো নায়েক। আগামী ২১ জুন সপ্তম আন্তর্জাতিক যোগ দিবস।এই উপলক্ষে আয়ুষ মন্ত্রক এবং সাংস্কৃতিক সম্পর্কের জন্য ভারতীয় পর্ষদ  যৌথভাবে 'মোক্ষায়তন যোগ সংস্থান' শীর্ষক এক অনুষ্ঠানের আয়োজন করে।
অনুষ্ঠানে কেন্দ্রীয় স্বাস্থ্যমন্ত্রী জানান ,বিশ্বে যখন মানবজাতির সামগ্রিক স্বাস্থ্য এবং কল্যাণ প্রসঙ্গ উঠে আসে ,তখনই যোগাভ্যাসের কথা সর্বাগ্রে উল্লেখ করা হয়।তিনি বলেন বিশ্বজুড়ে যোগ অনুশীলনের জনপ্রিয়তা ক্রমশ বাড়ছে।পশ্চিমের দেশ গুলিতে দৈনন্দিন জীবনের অঙ্গ হিসেবে যোগাভ্যাসের বিষয়ে উৎসাহ প্রদান করা হয়। এমনকি অতিমারীর সময়েও যখন শারীরিক ও মানসিক সুস্থতার উপর জোর দেওয়া হয়েছে, তখন অনেকেই এর উপর গুরুত্ব আরোপ করেছেন বলে মন্তব্য করেন তিনি।
এ বছর যোগ দিবসের বিষয় ভাবনা 'যোগের সঙ্গে থাকুন, বাড়িতে থাকুন' এর উপর আলোকপাত করে, তিনি বলেন, বিশ্বব্যাপী স্বাস্থ্য ক্ষেত্রে সঙ্কটময় পরিস্থিতিতে আন্তর্জাতিক যোগ দিবস উপলক্ষে কোন রকম জমায়েত করা হবে না। জনগণের সার্বিক স্বাস্থ্য ও সুস্বাস্থ্যের জন্য যোগের অপরিসীম গুরুত্বের কথা তুলে ধরেন তিনি।
২০১৪ সালের সেপ্টেম্বরে প্রধানমন্ত্রী শ্রী নরেন্দ্র মোদী রাষ্ট্র সংঙ্ঘের সাধারণ অধিবেশন যোগাভ্যাসকে আন্তর্জাতিক স্তরে পৌঁছে দিতে যে বক্তব্য রেখেছিলেন সে কথা স্মরণ করিয়ে দেন ডাঃ হর্ষ বর্ধন।কোভিড বিধিনিষেধের সময় যোগাভ্যাস কিভাবে সাধারণ মানুষের সহায়তা করেছে সে কথাও তা তুলে ধরেন তিনি। এমনি শারীরিক ও মানসিক চাপ লাঘব এবং রোগ প্রতিরোধ ক্ষমতা বৃদ্ধিতে যোগ অনুশীলন বিশেষ সাহায্য করে বলেও তিনি জানান।
CG/SS
(Visitor Counter : 134
রাষ্ট্রপতিরসচিবালয়
প্রেস বার্তা
নয়াদিল্লি, ২৩ আগস্ট, ২০১৮
রাষ্ট্রপতি, প্রধানমন্ত্রীর পরামর্শ অনুযায়ী শ্রী অরুণ জেটলিকে অর্থ মন্ত্রক ও কর্পোরেট বিষয়ক মন্ত্রকের দায়িত্ব অর্পণের নির্দেশ দিয়েছেন।
CG/SC/DM/…
(Visitor Counter : 74